РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/196-19

30. јул 2019. године

Б е о г р а д

ЗАПИСНИК

83. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 30. ЈУЛА 2019. ГОДИНЕ

Седница је почела у 12,20 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Соња Влаховић, Оливера Пешић, Србислав Филиповић, Милорад Мирчић, Милорад Мијатовић, Момо Чолаковић, Милан Лапчевић и Војислав Вујић.

Седници су присуствовали: Снежана Р. Петровић (заменик Горана Ковачевића), Жика Гојковић (заменик Србислава Филиповића), Зоран Деспотовић (заменик Миљана Дамјановића) и Владимир Ђурић (заменик Александра Стевановића) .

Седници нису присуствовали чланови Одбора: Душан Бајатовић, Горан Ћирић и Золтан Пек, нити њихови заменици.

Седници су присуствовали: др Јоргованка Табаковић, гувернер Народне банке Србије; Жељко Јовић, вицегувернер; Ана Ивковић, вицегувернер; Драгана Станић, вицегувернер; Небојша Савић, председник Савета гувернера; Бојан Терзић, генерални директор Сектора за заштиту корисника финансијских услуга; Дејан Девић, генерални директор Дирекције за законодавно-правне послове; Драгана Миловић, генерални директор Дирекције за рачуноводство и финансије и Милан Трајковић, заменик генералног директора Сектора за економска истраживања и статистику.

Александра Томић, председник Одбора је предложила да се дневни ред допуни тачком 10: Давање сагласности председнику Одбора да испред Одбора за финансије, републички буџет и контролу трошења јавних средстава потпише Споразум о преузимању Парламентарне буџетске канцеларије. Одбор је већином гласова (10 за, три није гласало) прихватио овај предлог.

На предлог председника Одбор је, већином гласова (10 за, три није гласало), **утврдио** следећи

Д н е в н и р е д:

- усвајање записника са 82. седнице Одбора

 1. Разматрање Полугодишњег извештаја о монетарној политици за период јануар-јун 2018. године, који је доставила Народна банка Србије;

 2. Разматрање Програма монетарне политике Народне банке Србије за 2019. годину, који је поднела Народна банка Србије;

 3. Разматрање Финансијског плана Народне банке Србије за 2019. годину, који је поднела Народна банка Србије;

 4. Разматрање Финансијских извештаја Народне банке Србије за 2018. годину, са извештајем овлашћeног ревизора, који је доставио Савет гувернера Народне банке Србије;

5. Разматрање Извештаја о раду Савета гувернера Народне банке Србије за период од 1. јануар – 30. јун 2018. године, који је доставио Савет гувернера Народне банке Србије;

 6. Разматрање Извештаја о раду Савета гувернера Народне банке Србије за период 1. јул - 31. децембар 2018. године, који је доставио Савет гувернера Народне банке Србије;

 7. Разматрање Годишњег извештаја о монетарној политици за 2018. годину, који је поднела Народна банка Србије;

 8. Разматрање Годишњег извештаја о пословању и резултатима рада за 2018. годину, који је поднела Народна банка Србије;

 9. Разматрање Годишњег извештаја о стабилности финансијског система за 2018. годину, који је поднела Народна банка Србије;

 10. Давање сагласности председнику Одбора да испред Одбора потпише Споразум о преузимању Парламентарне буџетске канцеларије између Одбора за финансије, републички буџет и контролу трошења јавних средстава Народне скупштине Републике Србије и Вестминстерске фондације за демократију.

Пре преласка на рад по утврђеном дневном реду, Одбор је већином гласова (10 за, три није гласало), усвојио записник 82. седнице Одбора.

У складу са чланом 76. Пословника Народне скупштине, председник Одбора Александра Томић је предложила да се обави заједнички начелни претрес 1-9 тачке дневног реда, с тим што ће се обавити појединачно одлучивање. Одбор је већином гласова (8 за, два против, три није гласало) прихватио овај предлог.

**ПРВА-ДЕВЕТА ТАЧКА ДНЕВНОГ РЕДА: Разматрање Полугодишњег извештаја о монетарној политици за период јануар-јун 2018. године, који је доставила Народна банка Србије; Разматрање Програма монетарне политике Народне банке Србије за 2019. годину, који је поднела Народна банка Србије; Разматрање Финансијског плана Народне банке Србије за 2019. годину, који је поднела Народна банка Србије; Разматрање Финансијских извештаја Народне банке Србије за 2018. годину, са извештајем овлашћeног ревизора, који је доставио Савет гувернера Народне банке Србије; Разматрање Извештаја о раду Савета гувернера Народне банке Србије за период од 1. јануар – 30. јун 2018. године, који је доставио Савет гувернера Народне банке Србије; Разматрање Извештаја о раду Савета гувернера Народне банке Србије за период 1. јул - 31. децембар 2018. године, који је доставио Савет гувернера Народне банке Србије; Разматрање Годишњег извештаја о монетарној политици за 2018. годину, који је поднела Народна банка Србије; Разматрање Годишњег извештаја о пословању и резултатима рада за 2018. годину, који је поднела Народна банка Србије; Разматрање Годишњег извештаја о стабилности финансијског система за 2018. годину, који је поднела Народна банка Србије**

Јоргованка Табаковић je представила извештаје које је Народна банка Србије доставила у законском року. Истакла је да је НБС у претходној години испунила ценовне и финансијске циљеве. Инфлација је задржана на ниском нивоу и износила је око 2%. Овако ниска инфлација омогућава предвидивост пословања и очување реалне висине дохотка. Очекивања за наредне године су да инфлација такође остане ниска. Овакви резултати последица су политике коју НБС спроводи у последњих шест година, а која је резултирала смањењем референтне каматне стопе са 11,75% у 2013. години, на садашњих 2,75%. То је довело до смањења трошкова сервисирања кредита, што је допринело значајном привредном расту. Протекле године, привреда је остварила нето добит од 500 милијарди динара, што је за трећину више у односу на 2017. годину. Раст кредита је био 9,9%, одобрено је 240 милијарди инвестиционих кредита. Смањен је и ниво проблематичних кредита. Завршен је трогодишњи аранжман са ММФ-ом. Отворена су и поглавља 9, 17 и 18, у преговорима са ЕУ. Премија ризика земље је смањена за 30 поена и тренутно је међу најнижим у региону и она је у јулу ове године износила 60 базних поена. Потврда стабилности је десетогодишња емисија еврообвезница у износу од милијарду евра и каматном стопом од 1,6%. Ова емисија не представља тражњу државе за новцем, већ је омогућила рефинансирање скупљих кредита по повољнијим условима. Капиталне инвестиције су повећане за 50%, а смањено је и учешће јавног дуга у БДП-у, на око 50%. Кроз стране директне инвестиције уложено је око 3,5 милијарди евра, што чини око 8,2% БДП-а. У јулу ове године динарска штедња је преко 70 милијарди динара, што говори о стабилности валуте и поверењу грађана у динар. Укупна нето добит НБС у прошлој години износи 30,7 милијарди динара, оперативна добит 13,2 милијарде динара, од чега је 70% у износу од 9,3 милијарде динара, пренето у републички буџет. На крају, изнела је и незваничан податак да је Србија у првих седам месеци ове године остварила 2 милијарде евра страних директних инвестиција.

 Милорад Мирчић jе констатовао да је НБС у протеклој години држала под контролом цене и инфлацију. Међутим поставио је питање, око развојне улоге НБС, која би требало да стимулише домаћу привреду и раст извоза. Увоз расте много брже од извоза и нелогично је објашњење да је расту увоза у претходним годинама допринео увоз машина и репроматеријала за производњу. Тај увоз би сада требао да резултира растом производње и извоза. Овде се, по његовим речима, ради о увозу робе широке потрошње.

 Јоргованка Табаковић је одговорила да НБС не води политику јаког динара, којом се стимулише увоз. Она је изнела податак да је у претходне две године НБС нето купац 4 милијарде евра, да би се спречило даље јачање динара. Такође, прилив страних директних инвестиција као и раст извоза, допринели су приливу девиза, што је довело од јачања курса динара.

 Александра Томић је поставила питање да ли је држава спремна за отплату доларских кредита, чији је рок отплате по дужничком календару у фебруару 2020. године. Додала је да су резултати рада НБС евидентни и да ће Одбор подржати извештаје.

 Јоргованка Табаковић je одговорила да је држава увек спремна на сервисирање својих обавеза и да се страна средства плаћања купују у најповољнијем тренутку.

У дискусији су учествовали и: Милан Лапчевић, Драгана Миловић, Владимир Ђурић и Момо Чолаковић.

**ПРВА ТАЧКА ДНЕВНОГ РЕДА:**

 Одбор за финансије, републички буџет и контролу трошења јавних средстава је, на основу члана 55. Пословника Народне скупштине („Службени гласник РС, број 20/12 - Пречишћен текст), а у вези са чланом 71. став 3. Закона о Народној банци Србије („Службени гласник РС, бр. 72/03, 55/04, 85/05 – др.закон, 44/10, 76/12, 106/12, 14/15, 40/15 – УС и 44/18), на 83. седници одржаној 30. јула 2019. године, размотрио и једногласно (11 за) прихватио Полугодишњи извештај о монетарној политици за период јануар – јун 2018. године, који је Народна банка Србије доставила Народној скупштини.

**ДРУГА ТАЧКА ДНЕВНОГ РЕДА:**

 Одбор за финансије, републички буџет и контролу трошења јавних средстава је, на основу члана 55. Пословника Народне скупштине („Службени гласник РС, број 20/12 - Пречишћен текст), а у вези са чланом 71. став 1. Закона о Народној банци Србије („Службени гласник РС, бр. 72/03, 55/04, 85/05 – др.закон, 44/10, 76/12, 106/12, 14/15, 40/15 – УС и 44/18), на 83. седници одржаној 30. јула 2019. године, размотрио и једногласно (11 за) прихватио Програм монетарне политике Народне банке Србије у 2019. години, који је Народнa банке Србије доставила Народној скупштини.

**ТРЕЋА ТАЧКА ДНЕВНОГ РЕДА:**

Одбор за финансије, републички буџет и контролу трошења јавних средстава је, на основу члана 55. Пословника Народне скупштине („Службени гласник РС, број 20/12 - Пречишћен текст), а у вези са чланом 74. Закона о Народној банци Србије („Службени гласник РС, бр. 72/03, 55/04, 85/05 – др.закон, 44/10, 76/12, 106/12, 14/15, 40/15 – УС и 44/18), на 83. седници одржаној 30. јула 2019. године, размотрио и једногласно (11 за) прихватио Финансијски план Народне банке Србије за 2019. годину, који је Народна банка Србије доставила Народној скупштини.

**ЧЕТВРТА ТАЧКА ДНЕВНОГ РЕДА:**

 Одбор за финансије, републички буџет и контролу трошења јавних средстава је, на основу члана 55. Пословника Народне скупштине („Службени гласник РС, број 20/12 - Пречишћен текст), а у вези са чланом 79. став 2. Закона о Народној банци Србије („Службени гласник РС, бр. 72/03, 55/04, 85/05 – др.закон, 44/10, 76/12, 106/12, 14/15, 40/15 – УС и 44/18), на 83. седници одржаној 30. јула 2019. године, размотрио и једногласно (11 за) прихватио Финансијске извештаје Народне банке Србије за 2018. годину, са извештајем овлашћeног ревизора, које је Савет гувернера Народне банке Србије доставиo Народној скупштини.

**ПЕТА ТАЧКА ДНЕВНОГ РЕДА:**

На основу члана 55. Пословника Народне скупштине, Одбор за финансије, републички буџет и контролу трошења јавних средстава је једногласно (11 „за“) одлучио да поднесе следећи

И З В Е Ш Т А Ј

Одбор за финансије, републички буџет и контролу трошења јавних средстава размотрио је и прихватио Извештај о раду Савета гувернера Народне банке Србије за период 1. јануар - 30. јун 2018. године, који је Савет гувернера Народне банке Србије поднео Народној скупштини на основу члана 23. став 2. Закона о Народној банци Србије („Службени гласник РС“, бр. 72/03, 55/04, 85/05 – др. закон, 44/10, 76/12, 106/12, 14/15, 40/15 - одлука УС и 44/18).

За известиоца Одбора на седници Народне скупштине одређена је др Александра Томић, председник Одбора.

**ШЕСТА ТАЧКА ДНЕВНОГ РЕДА:**

На основу члана 55. Пословника Народне скупштине, Одбор за финансије, републички буџет и контролу трошења јавних средстава средстава је једногласно (11 „за“) одлучио да поднесе следећи

И З В Е Ш Т А Ј

Одбор за финансије, републички буџет и контролу трошења јавних средстава размотрио је и прихватио Извештај о раду Савета гувернера Народне банке Србије за период 1. јул - 31. децембар 2018. године који је Савет гувернера Народне банке Србије поднео Народној скупштини на основу члана 23. став 2. Закона о Народној банци Србије („Службени гласник РС“, бр. 72/03, 55/04, 85/05 – др. закон, 44/10, 76/12, 106/12, 14/15, 40/15 - одлука УС и 44/18).

За известиоца Одбора на седници Народне скупштине одређена је др Александра Томић, председник Одбора.

**СЕДМА ТАЧКА ДНЕВНОГ РЕДА:**

Одбор за финансије, републички буџет и контролу трошења јавних средстава је, на основу члана 55. Пословника Народне скупштине („Службени гласник РС, број 20/12 - Пречишћен текст), а у вези са чланом 71. став 2. Закона о Народној банци Србије („Службени гласник РС, бр. 72/03, 55/04, 85/05 – др.закон, 44/10, 76/12, 106/12, 14/15, 40/15 – УС и 44/18), на 83. седници одржаној 30. јула 2019. године, размотрио и једногласно (11 за) прихватио Годишњи извештај о монетарној политици за 2018. годину, који је Народна банка Србије доставила Народној скупштини.

**ОСМА ТАЧКА ДНЕВНОГ РЕДА:**

Одбор за финансије, републички буџет и контролу трошења јавних средстава је, на основу члана 55. Пословника Народне скупштине („Службени гласник РС, број 20/12 - Пречишћен текст), а у вези са чланом 71. став 4. Закона о Народној банци Србије („Службени гласник РС, бр. 72/03, 55/04, 85/05 – др. закон, 44/10, 76/12, 106/12, 106/12, 14/15, 40/15 – УС и 44/18), на 83. седници, одржаној 30. јула 2019. године, размотрио и једногласно (11 за) прихватио Годишњи извештај о пословању и резултатима рада у 2018. години, који је Народна банка Србије доставила Народној скупштини.

**ДЕВЕТА ТАЧКА ДНЕВНОГ РЕДА:**

Одбор за финансије, републички буџет и контролу трошења јавних средстава је, на основу члана 55. Пословника Народне скупштине („Службени гласник РС, број 20/12 - Пречишћен текст), а у вези са чланом 71. став 2. Закона о Народној банци Србије („Службени гласник РС, бр. 72/03, 55/04, 85/05 – др. закон, 44/10, 76/12, 106/12, 106/12, 14/15, 40/15 – УС и 44/18), на 83. седници, одржаној 30. јула 2019. године, размотрио и једногласно (11 за) прихватио Годишњи извештај о стабилности финансијског система у 2018. години, који је Народна банка Србије доставила Народној скупштини.

**ДЕСЕТА ТАЧКА ДНЕВНОГ РЕДА: Давање сагласности председнику Одбора да испред Одбора потпише Споразум о преузимању Парламентарне буџетске канцеларије између Одбора за финансије, републички буџет и контролу трошења јавних средстава Народне скупштине Републике Србије и Вестминстерске фондације за демократију**

 Александра Томић је представила Споразум о преузимању Парламентарне буџетске канцеларије између Одбора за финансије, републички буџет и контролу трошења јавних средстава Народне скупштине Републике Србије и Вестминстерске фондације за демократију и предложила да као председник Одбора добије сагласност о потписивању овог Споразума.

 Одбор је већином гласова (10 за, један није гласао) дао сагласност председнику Одбора да испред Одбора потпише Споразум о преузимању Парламентарне буџетске канцеларије између Одбора за финансије, републички буџет и контролу трошења јавних средстава Народне скупштине Републике Србије и Вестминстерске фондације за демократију.

 Седница Одбора је завршена у 14,30 часова.

 Седница је тонски снимана.

 СЕКРЕТАР ПРЕДСЕДНИК

 Тијана Игњатовић др Александра Томић